робе, уз чисту добит од 5.773.478 динара. Користећи нестабилност у суседном османском царству, као што је Грађански рат у Македонији (1903—1908) и младотурску револуцији (1908), Аустругарска је извршила анексију Босне кршећи тиме берлински уговор из 1878. године. Новонастала криза изазваће велико незадовољство код чланова тајног револуционарног омладинског покрета Млада Босна. Уочи Првог светског рата Краљевина Србија имала је у власништву државних железница 928 km колосека нормалне ширине у експлоатацији и 537 km у градњи. До краја 1915. у саобраћај је пуштено још 110 km железничких пруга. Ускоколосечних пруга било је 454 km у експлоатацији и 128 km у градњи. Окружне и приватне железнице уског колосека имале су у експлоатацији 216 km. Све железничке линије су имале возна средства и потребне инсталацијама. На државним пругама нормалног колосека саобраћало је 132 локомотиве и 4.209 вагона, и 5 позајмљених локомотива, 210 вагона и 1 моторна кола. (Види још: Фотогалерија изградња тимочке пруге) Вреди напоменути да је 1891. године, у Владивостоку почела изградња Транссибирске железнице, најдуже пруге на свету. Ова магистрала повезује 2 дела света, 12 области и 87 градова, и дуга је 9288,2 km.